section_heading: Bingo 15 od 90
paragraph_text: Prva emisija emitirana je iz studija na Zagrebačkom velesajmu 14. lipnja 2002. g. pod nazivom TV Bingo Show, a prvi voditelji bili su Karmela Vukov Colić i Saša Kopljar. Tijekom godina mijenjao se format i trajanje emisije, voditelji i hostese, a emisija je s velesajma preseljena na HTV. Uz Bingo 15 od 90 moguće je odigrati i dodatne igre Bingo 24 od 75 i Bingo plus 7. U igri Bingo 15 od 90 postoje tri vrste dobitaka: dobici prve vrste - Superbingo 33, Bingo 36, Bingo 39 i Bingo 40+, dobitak druge vrste – 10 pogodaka i dobitak treće vrste – 5 pogodaka. Od rujna 2014. g. do kraja ožujka 2015. TV Bingo se prikazivao na RTL televiziji, a od travnja 2015. TV Bingo se ponovno emitira na HTV.